**รายงานการวิเคราะห์ผลการประเมินคุณธรรมและความโปร่งใสในการดำเนินการ**

**ของหน่วยงานภาครัฐ ประจำปีงบประมาณ พ.ศ. 2566**

**ของเทศบาลตำบลกระจับ อำเภอบ้านโป่ง จังหวัดราชบุรี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1. หลักการและเหตุผล**

การประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment : ITA)เป็นเครื่องมือในการขับเคลื่อนนโยบายของรัฐเครื่องมือหนึ่ง โดยเป็นเครื่องมือในเชิงบวกที่มุ่งพัฒนาระบบราชการไทยในเชิงสร้างสรรค์มากกว่ามุ่งจับผิด มีวัตถุประสงค์เพื่อให้หน่วยงานภาครัฐทั่วประเทศได้ทราบถึงสถานะ และปัญหาการดำเนินงานด้านคุณธรรมและความโปร่งใสขององค์กร ผลการประเมินที่ได้จะช่วยให้หน่วยงานภาครัฐสามารถนำไปใช้ในการปรับปรุงพัฒนาองค์กรให้มีประสิทธิภาพในการปฏิบัติงาน การให้บริการ สามารถอำนวยความสะดวก และตอบสนองต่อประชาชนได้ดียิ่งขึ้น โดยมีการกำหนดตัวชี้วัดประกอบด้วย 10 ตัวชี้วัด ดังนี้

(1) การปฏิบัติหน้าที่

(2) การใช้งบประมาณ

(3) การใช้อำนาจ

(4) การใช้ทรัพย์สินของราชการ

(5) การแก้ไขปัญหาการทุจริต

(6) คุณภาพการดำเนินงาน

(7) ประสิทธิภาพการสื่อสาร

(8) การปรับปรุงระบบการทำงาน

(9) การเปิดเผยข้อมูล

(10) การป้องกันการทุจริต

และมีการเก็บข้อมูลการประเมิน ITA จาก 3 ส่วน คือ

**ส่วนที่ 1** แบบวัดการรับรู้ของบผู้มีส่วนได้เสียภายใน (Internal Integrity and Transparency Assessment : IIT) มีวัตถุประสงค์เพื่อประเมินระดับการรับรู้ของผู้มีส่วนได้เสียภายในที่มีต่อหน่วยงานของตนเอง ประกอบด้วยตัวชี้วัดที่ (1) (2) (3) (4) และ (5)

**ส่วนที่ ๒** แบบวัดการรับรู้ของผู้มีส่วนได้เสียภายนอก (External Integrity and Transparency Assessment : EIT) มีวัตถุประสงค์เพื่อประเมินระดับการรับรู้ของผู้มีส่วนได้เสียภายนอกที่มีต่อหน่วยงานที่ประเมิน ประกอบด้วยตัวชี้วัดที่ (6) (7) และ (8)

**ส่วนที่ ๓** แบบตรวจการเปิดเผยข้อมูลสาธารณะ (Open Data Integrity and Transparency Assessment : OIT) มีวัตถุประสงค์เพื่อประเมินระดับการเปิดเผยข้อมูลต่อสาธารณะของหน่วยงานเพื่อให้ประชาชนสามารถเข้าถึงได้ ประกอบด้วยตัวชี้วัดที่ (9) และ (10)

**๒. ผลการประเมินคุณธรรมและความโปร่งใสในการดำเนินงานของเทศบาลตำบล……**

**ประจำปีงบประมาณ พ.ศ. 2566**

ผลการประเมินคุณธรรมและความโปร่งใสในการดำเนินงานของ เทศบาลตำบลกระจับ ประจำปีงบประมาณ พ.ศ. 2566 โดยภาพรวมหน่วยงานได้คะแนนร้อยละ 00.00 คะแนน มีระดับผลการประเมินอยู่ในระดับ ผ่าน เมื่อพิจารณาเป็นรายตัวชี้วัดพบว่า

ตัวชี้วัดที่ 1 การปฏิบัติหน้าที่ ได้คะแนน 95.62 คะแนน

ตัวชี้วัดที่ 2 การใช้งบประมาณ ได้คะแนน 91.21 คะแนน

ตัวชี้วัดที่ 3 การใช้อำนาจ ได้คะแนน 93.77 คะแนน

ตัวชี้วัดที่ 4 การใช้ทรัพย์สินของทางราชการ ได้คะแนน 90.50 คะแนน

ตัวชี้วัดที่ 5 การแก้ไขปัญหาการทุจริต ได้คะแนน 93.79 คะแนน

ตัวชี้วัดที่ 6 คุณภาพการดำเนินงาน ได้คะแนน 95.40 คะแนน

ตัวชี้วัดที่ 7 ประสิทธิภาพการสื่อสาร ได้คะแนน 97.65 คะแนน

ตัวชี้วัดที่ 8 การปรับปรุงระบบการทำงาน ได้คะแนน 96.51 คะแนน

ตัวชี้วัดที่ 9 การเปิดเผยข้อมูลข่าวสาร ได้คะแนน 87.50 คะแนน

ตัวชี้วัดที่ 10 การป้องกันการทุจริต ได้คะแนน 73.75 คะแนน

พบว่าตัวชี้วัดด้านประสิทธิภาพการสื่อสาร ได้คะแนนสูงสุดที่ 97.65 คะแนน ส่วนดัชนีชี้วัดด้านการป้องกันการทุจริต ได้คะแนนต่ำสุดที่ 73.75 คะแนน

**3. ผลคะแนนการประเมินในแต่ละด้าน**

**ส่วนที่ 1** **IIT** การเก็บข้อมูลจากบุคลากรในหน่วยงาน ที่ปฏิบัติงานมาไม่น้อยกว่า 1 ปี จำนวน   
30 คน เพื่อแสดงความคิดเห็นต่อคุณธรรมและความโปร่งใสของหน่วยงานตนเอง โดแสดงความคิดสอบถามการรับรู้และความคิดเห็นใน 5 ตัวชี้วัด ได้แก่ (1) การปฏิบัติหน้าที่ (2) การใช้งบประมาณ (3) การใช้อำนาจ (4) การใช้ทรัพย์สินของทางราชการ และ(5) การแก้ไขปัญหาการทุจริต ได้คะแนนในภาพรวม 92.98 คะแนน

**ส่วนที่ 2** **EIT** การเก็บข้อมูลจากผู้รับบริการหรือผู้ติดต่อหน่วยงาน โดยเปิดโอกาสให้ผู้รับบริการหรือผู้มาติดต่องานราชการในช่วงปีงบประมาณ พ.ศ. 2566 จำนวน 48 คน ได้แสดงความคิดเห็นต่อการดำเนินงานของเทศบาลตำบลกระจับ โดยสอบถามการรับรู้และความคิดเห็นใน 3 ตัวชี้วัด ได้แก่ (1) คุณภาพการดำเนินงาน (2) ประสิทธิภาพการสื่อสาร และ (3) การปรับปรุงระบบการทำงาน ได้คะแนนในภาพรวม 98.46 คะแนน

**ส่วนที่ 3** **OIT** การเปิดเผยข้อมูลทางเว็บไซต์ของหน่วยงาน เป็นการตรวจสอบระดับการเปิดเผยข้อมูลของหน่วยงานเทศบาลตำบลกระจับ ที่เผยแพร่ไว้ทางหน้าเว็บไซต์หลักของหน่วยงาน โดยมี 2 ตัวชี้วัด ได้แก่ (1) การเปิดเผยข้อมูล และ (2) การป้องกันการทุจริต ได้คะแนนในภาพรวม 80.63 คะแนน ซึ่งข้อที่ไม่ได้คะแนน ได้แก่

011 รายงานการกำกับติดตามการดำเนินงานในประจำปี รอบ 6 เดือน

021 รายงานผลการจัดซื้อจัดจ้างหรือการจัดหาพัสดุประจำปี

024 หลักเกณฑ์การบริหารและพัฒนาทรัพยากรบุคคล

031 การสร้างวัฒนธรรม No Gift Policy

039 การขับเคลื่อนจริยธรรม

040 การประเมินจริยธรรมเจ้าหน้าที่ของรัฐ

**4. ประเด็นการวิเคราะห์มีทั้งหมด 7 ประเด็น** **ดังนี้**

**4.1) กระบวนการปฏิบัติงานที่โปร่งใสและมีประสิทธิภาพ**

จากผลการประเมิน i1 – i6 พบว่าการรับรู้ของบุคลากรภายในหน่วยงานต่อการปฏิบัติงานของบุคลากรอื่นในหน่วยงานของตนเอง ในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใสปฏิบัติงานหรือดำเนินการตามขั้นตอนและระยะเวลาที่กำหนดไว้อย่างเคร่งครัด และจะต้องเป็นไปอย่างเท่าเทียมกันไม่ว่าจะเป็นผู้มาติดต่อทั่วไปหรือผู้มาติดต่อที่รู้จักกันเป็นการส่วนตัว รวมไปถึงการปฏิบัติงานอย่างมุ่งมั่นเต็มความสามารถ และมีความรับผิดชอบต่องานในหน้าที่ ผลคะแนนส่วนใหญ่อยู่ในระดับมาก

e1 – e15 การรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อคุณภาพการดำเนินงานในประเด็นที่เกี่ยวข้องกับการปฏิบัติหน้าที่ของเจ้าหน้าที่ที่เป็นไปตามมาตรฐานขั้นตอน และระยะเวลาที่กำหนด และจะต้องเป็นไปอย่างเท่าเทียมกันไม่เลือกปฏิบัติ ผลคะแนนส่วนใหญ่อยู่ในระดับมาก

o11 – o12 การดำเนินงานของหน่วยงาน ผลคะแนนส่วนใหญ่อยู่ในเกณฑ์ผ่าน

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| จัดทำคู่มือการปฏิบัติงานหรือทบทวนปรับปรุงภารกิจงานให้สอดคล้องกับกฎหมายระเบียบข้อบังคับ | ทุกสำนัก/กอง | 1. จัดประชุมเจ้าหน้าที่เพื่อรับฟังสภาพปัญหา อุปสรรค และแนวทางแก้ไขปรับปรุงภารกิจงาน  2. เสนอรายงานผลการประชุมต่อผู้บริหาร พร้อมเสนอแนวทาง  3. จัดตั้งคณะทำงานจัดทำคู่มือการปฏิบัติงานหรือทบทวนปรับปรุงภารกิจงาน  4. นำเสนอร่างคู่มือฯ ให้ผู้บริหารพิจารณา  5. หากเห็นชอบผู้บริหารลงนามประกาศใช้ /หากไม่เห็นชอบนำกลับมาทบทวน  6. เผยแพร่และประชาสัมพันธ์คู่มือการปฏิบัติงานให้เจ้าหน้าที่ทุกคนรับทราบ | ไตรมาส 2 - 3 |

**4.2) การให้บริการและระบบ E-Service**

จากผลการประเมิน i1 – i3 พบว่าการรับรู้ของบุคลากรภายในหน่วยงานต่อการปฏิบัติงาน ของบุคลากรอื่นในหน่วยงานของตนเอง ในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใส ปฏิบัติงานหรือดำเนินการตามขั้นตอนและระยะเวลาที่กำหนดไว้อย่างเคร่งครัด ผลคะแนนส่วนใหญ่อยู่ในระดับมาก

e1 – e3, e5, e11 – e14 มีการรับรู้ของผู้มีส่วนได้ส่วนเสียของหน่วยงานต่อการปรับปรุงระบบการทำงาน ในประเด็นที่เกี่ยวข้องกับการปรับปรุงพัฒนาหน่วยงาน ทั้งการปฏิบัติงานของเจ้าหน้าที่ และกระบวนการทำงาน ขั้นตอน วิธีการบริการ และการพัฒนาการให้บริการผ่านทางออนไลน์ รวมถึงความรับผิดชอบต่อหน้าที่ให้เกิดผลสัมฤทธิ์ของงาน นอกจากนี้พฤติกรรมการถูกเจ้าหน้าที่เรียกรับเงินทรัพย์สินของขวัญของกำนัลหรือผลประโยชน์เพื่อแลกกับการให้บริการหรือปฏิบัติหน้าที่ ผลคะแนนส่วนใหญ่อยู่ในระดับมาก

o15 – o18, o30 การให้บริการและการเปิดโอกาสให้เกิดการมีส่วนร่วมของหน่วยงาน ผลคะแนนส่วนใหญ่อยู่ในเกณฑ์ผ่าน

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| จัดทำระบบการให้บริการผ่านช่องทางออนไลน์ | ทุกสำนัก/กอง | 1. จัดประชุมเจ้าหน้าที่และประชาคมหมู่บ้านเพื่อรับฟังสภาพปัญหา อุปสรรค และความต้องการของประชาชน  2. เสนอรายงานผลการประชุมประชาคมต่อผู้บริหาร พร้อมเสนอแนวทาง  3. จัดตั้งคณะทำงานจัดทำระบบการให้บริการผ่านช่องทางออนไลน์  4. แต่งตั้งผู้เชี่ยวชาญเพื่อเป็นที่ปรึกษาในการสร้างระบบ  5. ดำเนินการออกแบบระบบ/ประมาณการค่าใช้จ่าย  6. จัดหางบประมาณ  7. ดำเนินการจัดจ้างทำระบบ  8. เผยแพร่และประชาสัมพันธ์วิธีการใช้งานระบบให้เจ้าหน้าที่และประชาชนรับทราบ  9. ประเมินผลการใช้งานของระบบ | ไตรมาส 2 - 4 |

**4.3) ช่องทางและรูปแบบการประชาสัมพันธ์เผยแพร่ข้อมูลข่าวสารภาครัฐ**

จากผลการประเมิน e6 – e10 พบว่าการรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงานต่อประสิทธิภาพการสื่อสาร ในประเด็นที่เกี่ยวข้องกับการเผยแพร่ข้อมูลของหน่วยงานในเรื่องต่าง ๆ ต่อสาธารณชนผ่านช่องทางที่หลากหลาย สามารถเข้าถึงได้ง่าย และไม่ซับซ้อน โดยข้อมูลที่เผยแพร่จะต้องครบถ้วนและเป็นปัจจุบันมีการเผยแพร่ข้อมูลข่าวสารที่ประชาชนหรือผู้รับบริการควรได้รับทราบอย่างชัดเจน ผลคะแนนส่วนใหญ่อยู่ในระดับมาก

o1 – o3, o5, o6 – o10 ข้อมูลพื้นฐาน, การประชาสัมพันธ์ และการปฏิสัมพันธ์ข้อมูล ผลคะแนนส่วนใหญ่อยู่ในเกณฑ์ผ่าน

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| สร้างช่องทางการติดต่อ การสอบถามข้อมูล และตอบข้อซักถามหรือให้คำอธิบายแก่ผู้รับบริการ  และช่องทางการร้องเรียนการทุจริตบนเว็ปไซต์ของหน่วยงานและช่องทางอื่น ๆ  รวมถึงข้อมูลข่าวสารที่ผู้รับบริการควรได้รับทราบอยู่เป็นประจำ | ทุกสำนัก/กอง | 1. จัดประชุมเจ้าหน้าที่เพื่อรับฟังสภาพปัญหา อุปสรรค พร้อมหาแนวทางแก้ไข  2. เสนอรายงานผลการประชุมต่อผู้บริหาร พร้อมเสนอแนวทาง  3. จัดตั้งทีมประชาสัมพันธ์  4. สร้างระบบหรือช่องทางการสื่อสารที่มีประสิทธิภาพ  5. กำหนดผู้รับผิดชอบในการประชาสัมพันธ์ข้อมูลข่าวสารและตอบข้อซักถาม  6. ประชาสัมพันธ์ข้อมูลข่าวสารในทุกช่องทาง  7. ประเมินผลการรับรู้ของประชาชน และความพึงพอใจ | ไตรมาส 2 - 4 |

**4.4) กระบวนการกำกับดูแลการใช้ทรัพย์สินของราชการ**

จากผลการประเมิน i19 – i24 พบว่าการรับรู้ของบุคลากรภายในหน่วยงานต่อการใช้ทรัพย์สินของราชการในประเด็นที่เกี่ยวข้องกับการกำหนดแนวทางในการใช้ทรัพย์สินของราชการอย่างถูกต้องให้เจ้าหน้าที่ในหน่วยงานได้รับทราบและยึดถือปฏิบัติ ซึ่งควรจะต้องส่งเสริมให้การใช้ทรัพย์สินของราชการเป็นไปอย่างถูกต้อง มีความสะดวกและมีการกำกับดูแลและตรวจสอบการใช้ทรัพย์สินของราชการอย่างสม่ำเสมอ เพื่อป้องกันไม่ให้เจ้าหน้าที่ของหน่วยงานมีการใช้ทรัพย์สินของราชการเพื่อประโยชน์ส่วนตัว ผลคะแนนส่วนใหญ่อยู่ในระดับมาก

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| จัดทำคู่มือการยืมใช้ทรัพย์สินของทางราชการ | ทุกสำนัก/กอง | 1. จัดประชุมเจ้าหน้าที่เพื่อรับฟังสภาพปัญหา อุปสรรค พร้อมหาแนวทางแก้ไข  2. เสนอรายงานผลการประชุมต่อผู้บริหาร พร้อมเสนอแนวทาง  3. มอบหมายผู้รับผิดชอบจัดทำร่างคู่มือการยืมใช้ทรัพย์สินของทางราชการ  4. มีการระบุขั้นตอนและแนวทางในการขอยืมทรัพย์สินของทางราชการตามประเภทงานด้านต่าง ๆ ไว้อย่างชัดเจน  5. เผยแพร่และประชาสัมพันธ์ให้บุคลากรในหน่วยงานมีความเข้าใจและรับทราบถึงขั้นตอนในการขออนุญาตโดยการประชุมประจำเดือน หรือในเว็บไซต์ของหน่วยงาน  5. การจัดทำตัวอย่างการเขียนคำร้องตามแบบฟอร์มที่กำหนดเพื่อเป็นหลักฐานการยืมโดยการแจ้งเวียนให้บุคลากรทราบ  6. จัดทำสมุดคุมการยืม/คืนทรัพย์สินของทางราชการ  7. จัดทำสถิติการยืม-คืนทรัพย์สินของทางราชการ  8. เมื่อสิ้นปีงบประมาณทำการรายงานข้อมูลทั้งหมดโดยระบุปัญหา อุปสรรค และข้อเสนอแนะให้ผู้บังคับบัญชาทราบ | ไตรมาส 2 - 4 |

**4.5) กระบวนการสร้างความโปร่งใสในการใช้งบประมาณและการจัดซื้อจัดจ้าง**

จากผลการประเมิน i7 – i12 พบว่าการรับรู้ของบุคลากรภายในหน่วยงานต่อการดำเนินการต่าง ๆของหน่วยงานของตนเอง ในประเด็นที่เกี่ยวข้องกับการใช้จ่ายเงินงบประมาณ นับตั้งแต่การจัดทำแผนการใช้จ่ายงบประมาณประจำปีและเผยแพร่อย่างโปร่งใส การเปิดโอกาสให้เกิดการมีส่วนร่วมในกระบวนการจัดทำงบประมาณ ไปจนถึงลักษณะการใช้จ่ายงบประมาณของหน่วยงานอย่างคุ้มค่า เป็นไปตามวัตถุประสงค์ และไม่เอื้อประโยชน์แก่ตนเองหรือพวกพ้อง หรือการเบิกจ่ายเงินอย่างไม่ถูกต้อง ตลอดจนกระบวนการจัดซื้อจัดจ้างและการตรวจรับพัสดุด้วย ผลคะแนนส่วนใหญ่อยู่ในระดับมาก

o11 – o13, o19 – o22 การดำเนินงานและการจัดซื้อจัดจ้างหรือการจัดหาพัสดุ ผลคะแนนส่วนใหญ่อยู่ในเกณฑ์ผ่าน

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| การสร้างความโปร่งใส ในการจัดทำและใช้งบประมาณ รวมถึงการจัดซื้อจัดจ้าง | ทุกสำนัก/กอง | 1. จัดอบรมเจ้าหน้าที่เพื่อรับทราบแนวทางวิธีการสร้างความโปร่งใสในการใช้งบประมาณและการจัดซื้อจัดจ้าง  2. ในการจัดทำแผนพัฒนาต้องให้บุคคลภายนอกมีส่วนร่วมในการแสดงความคิดเห็น  3. ในการจัดทำงบประมาณต้องอ้างอิงมาจากแผนพัฒนาและงบประมาณต้องไม่สูงเกินกว่าความเป็นจริงโดยคำนึงความจำเป็น ประหยัด ประโยชน์  4. จัดทำแผนการจัดซื้อจัดจ้างประจำปี  5. เผยแพร่/ชี้แจงทำความเข้าใจแก่บุคลากรให้รับทราบแผนการใช้จ่ายงบประมาณประจำปี และช่องทางและแนวทางปฏิบัติในการแจ้งข้อร้องเรียน หากเกิดกรณีการใช้จ่ายงบประมาณไม่เป็นไปตามระเบียบ กฎหมาย  6. สรุปผลการจัดซื้อจัดจ้างรายเดือน และรายงานผลการจัดซื้อจัดจ้างประจำปีของหน่วยงานให้ผู้บังคับบัญชาทราบ | ไตรมาส 2 - 4 |

**4.6) กระบวนการควบคุม ตรวจสอบการใช้อำนาจและการบริหารงานบุคคล**

จากผลการประเมิน i13 – i18, i27 พบว่าการรับรู้ของบุคลากรภายในหน่วยงานต่อการใช้อำนาจของผู้บังคับบัญชาของตนเอง ในประเด็นที่เกี่ยวข้องกับการมอบหมายงานการประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่าง ๆ ซึ่งจะต้องเป็นไปอย่างเป็นธรรมและไม่เลือกปฏิบัติ รวมไปถึงการสั่งการให้ผู้ใต้บังคับบัญชาทำในธุระส่วนตัวของผู้บังคับบัญชาหรือทำในสิ่งที่ไม่ถูกต้อง นอกจากนี้ยังประเมินเกี่ยวกับกระบวนการบริหารงานบุคคล เช่น การสรรหา บรรจุ แต่งตั้ง โยกย้าย เลื่อนตำแหน่ง ที่อาจมีการเอื้อประโยชน์ให้บุคคลใดบุคคลหนึ่งหรือพวกพ้อง ผลคะแนนส่วนใหญ่อยู่ในระดับมาก

o23 – o26, o39 – o41 การบริหารและพัฒนาทรัพยากรบุคคล และมาตรการเสริมสร้างมาตรฐานของจริยธรรม ผลคะแนนส่วนใหญ่อยู่ในเกณฑ์ผ่าน

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| การมอบหมายงานมีความเป็นธรรม และความโปร่งใสในการบริหารงานบุคคล | ทุกสำนัก/กอง | 1. ประชุมเจ้าหน้าที่เพื่อให้รับทราบอัตรากำลังและภารกิจของหน่วยงาน  2. แบ่งมอบภารกิจตามตำแหน่งหน้าที่ความรับผิดชอบ และเฉลี่ยงานอื่นๆที่ได้รับมอบหมายให้เท่าเทียมกันทุกคน  3. จัดสรรงบประมาณไปตามภารกิจงาน  4. เจ้าหน้าที่รายงานผลการปฏิบัติงานให้ผู้บังคับบัญชาทราบ  5. ผู้บังคับบัญชานำรายงานผลการปฏิบัติงานมาประกอบการพิจารณาให้ความดีความชอบ  6. จัดให้มีช่องทางและแนวทางปฏิบัติในการแจ้งข้อร้องเรียน หากเกิดกรณีการมอบหมายงานแก่เจ้าหน้าที่ไม่เป็นธรรม  7. จัดทำแผนการบริหารทรัพยากรบุคคลประจำปี รวมถึงหลักเกณฑ์และวิธีการประเมินผลการปฏิบัติงานและหลักเกณฑ์การปรับเพิ่มเงินเดือนให้ชัดเจน | ไตรมาส 2 - 4 |

**4.7) กลไกและมาตรการในการแก้ไขและป้องกันการทุจริตภายในหน่วยงาน**

จากผลการประเมิน i25, i26, i28 – i30 พบว่าการรับรู้ของบุคลากรภายในหน่วยงานต่อการแก้ไขปัญหาการทุจริตของหน่วยงาน ในประเด็นที่เกี่ยวข้องกับการให้ความสำคัญของผู้บริหารสูงสุดในการต่อต้านการทุจริตอย่างจริงจังและความพยายามของหน่วยงานในการป้องกันการทุจริต โดยการจัดทำมาตรการภายในหน่วยงานที่มีประสิทธิภาพการเผยแพร่และกำกับติดตามการปฏิบัติตามมาตรฐานทางจริยธรรม การนำผลการประเมิน ITA ไปปรับปรุงการทำงาน รวมไปถึง การส่งเสริมการให้ข้อมูล เบาะแส หรือร้องเรียนการทุจริตของเจ้าหน้าที่ภายในหน่วยงานและมีการตรวจสอบและลงโทษอย่างจริงจังเมื่อพบว่ามีเจ้าหน้าที่ภายในหน่วยงานกระทำความผิด ผลคะแนนส่วนใหญ่อยู่ในระดับมาก

e10, e15 การรับรู้ของผู้รับบริการ ผู้มาติดต่อ หรือผู้มีส่วนได้ส่วนเสียของหน่วยงาน หน่วยงานควรจะมีช่องทางที่เปิดโอกาสให้ประชาชนหรือผู้รับบริการสามารถให้คำติชม ความคิดเห็น ข้อเสนอแนะในการปฏิบัติงาน หรือข้อมูลการทุจริตของเจ้าหน้าที่เพื่อให้หน่วยงานปรับปรุงองค์กรให้มีความโปร่งใสมากขึ้น ผลคะแนนส่วนใหญ่อยู่ในระดับมาก

o27 – o29, o31 – o38, o42, o43 การจัดการเรื่องร้องเรียนการทุจริตและประพฤติมิชอบ, นโยบาย No Gift Policy, การประเมินความเสี่ยงเพื่อป้องกันการทุจริต, แผนป้องกันการทุจริต และมาตรการส่งเสริมความโปร่งใสและป้องกันการทุจริตภายในหน่วยงาน ผลคะแนนส่วนใหญ่อยู่ในเกณฑ์ผ่าน

|  |  |  |  |
| --- | --- | --- | --- |
| **วิธีการนำผลการ วิเคราะห์ไปสู่การปฏิบัติ** | **ผู้รับผิดชอบ** | **ขั้นตอนหรือวิธีการปฏิบัติ** | **ระยะเวลา** |
| 1. สร้างกลไกและมาตรการในการแก้ไขและป้องกันการทุจริตตามแนวทางของประมวลจริยธรรม 2. ประกาศเจตนารมณ์ การสร้างวัฒนธรรมตามนโยบาย No Gift Policy | ทุกสำนัก/กอง | 1. ประชุมเจ้าหน้าที่เพื่อรับฟังปัญหา อุปสรรค พร้อมร่วมกันเสนอมาตรการในการแก้ไขและป้องกันการทุจริต  2. จัดตั้งคณะทำงานเพื่อวิเคราะห์ปัญหาการทุจริตในหน่วยงานและให้คำปรึกษาด้านจริยธรรม  3. จัดประชุมคณะทำงานฯ โดยนำผลจากการประชุมเจ้าหน้าที่มาเป็นข้อมูลในการวิเคราะห์และจัดทำร่างมาตรการฯ พร้อมจัดทำแนวปฏิบัติ เรื่อง ประมวลจริยธรรม (Do’s & Don’t)  4. ดำเนินการฝึกอบรมเนื้อหาที่มีการสอดแทรกสาระด้านการส่งเสริมจริยธรรมแก่เจ้าหน้าที่  5. เสนอข้อมูลการวิเคราะห์พร้อมร่างมาตรการฯต่อผู้บริหาร  6. ผู้บริหารพิจารณาแนวทางมาตรการฯ  7. ประกาศใช้มาตรการฯ  8. แจ้งเวียนมาตรการให้เจ้าหน้าที่ทุกคนรับทราบ  9. ประเมินการใช้มาตรการรอบ 6 เดือน | ไตรมาส 2 - 4 |

**5. การวิเคราะห์ข้อจำกัดของหน่วยงานในการดำเนินการประเมินคุณธรรมและความโปร่งใสในการดำเนินงานของหน่วยงานภาครัฐ**

5.1 หน่วยงานมีการโอนย้ายบุคลากรบ่อยครั้งโดยเฉพาะเจ้าหน้าที่ที่มีส่วนเกี่ยวข้องกับการประเมินฯ

5.2 เจ้าหน้าที่ที่เข้ามารับงาน ITA ไม่มีพื้นฐานมาก่อนต้องใช้เวลาเรียนรู้ระยะหนึ่งจึงจะดำเนินการต่อไปได้

5.3 หน่วยงานไม่มีการแต่งตั้งคณะทำงาน ITA โดยเฉพาะ

5.4 หน่วยงานมีการแต่งตั้งคณะทำงาน ITA แต่ไม่มีการประชุมติดตามความคืบหน้าหรือรายงานผล

5.5 ผู้บริหารไม่ได้ให้ความสำคัญต่อผลการประเมิน ไม่มีการสอบถามหรือติดตาม

5.6 ข้อมูลที่ต้องนำมาเปิดเผยเจ้าหน้าที่ในส่วนที่เกี่ยวข้องไม่ได้ให้ความร่วมมือในการจัดทำข้อมูล

5.7 เว็บไซต์ของหน่วยงานไม่มีความพร้อม ขาดการดูแลอย่างต่อเนื่อง